CELEX: 22017D1286
Language: sl
Date: 2016-02-05 00:00:00
Title: Sklep Skupnega odbora EGP št. 3/2016 z dne 5. februarja 2016 o spremembi Priloge I (Veterinarske in fitosanitarne zadeve) k Sporazumu EGP [2017/1286]

20.7.2017   
               
               
                  SL
               
               
                  Uradni list Evropske unije
               
               
                  L 189/5
               
            SKLEP SKUPNEGA ODBORA EGP
      št. 3/2016
      z dne 5. februarja 2016
      o spremembi Priloge I (Veterinarske in fitosanitarne zadeve) k Sporazumu EGP [2017/1286]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Izvedbeni sklep Komisije (EU) 2015/261 z dne 6. februarja 2015 o spremembi sklepov 2010/470/EU in 2010/471/EU glede zahtev za zdravje živali pri izdaji spričeval za trgovino znotraj Unije s semenom, jajčnimi celicami in zarodki enoprstih kopitarjev ter za njihov uvoz v Unijo (1) je treba vključiti v Sporazum EGP.
               
            
                  (2)
               
               
                  Ta sklep se nanaša na zakonodajo v zvezi z živimi živalmi, ki niso ribe in živali iz ribogojstva, ter živalskimi izdelki, kot so jajčne celice, zarodki in semena. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP. Ta sklep se zato ne uporablja za Islandijo.
               
            
                  (3)
               
               
                  Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
               
            
                  (4)
               
               
                  Prilogo I k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Točka 93 (Sklep Komisije 2010/470/EU) dela 4.2 poglavja I Priloge I k Sporazumu EGP se spremeni:
      
                  1.
               
               
                  doda se:
                  „, kakor jo spreminja:
                  
                              —
                           
                           
                              
                                 32015 D 0261: Izvedbeni sklep Komisije (EU) 2015/261 z dne 6. februarja 2015 (UL L 52, 24.2.2015, str. 1).“;
                           
                        
            
                  2.
               
               
                  besedilo prilagoditve se nadomesti z naslednjim:
                  „Datum ‚30. septembra 2014‘ v členu 2(a) in (d)(i) se za države Efte glasi ‚25. februarja 2015‘. Datum ‚1. oktobra 2014‘ v členu 2(b) in (d)(ii) se za države Efte glasi ‚26. februarja 2015‘. Datum ‚31. avgusta 2010‘ v členu 2(b), (c) in (d)(ii) se za države Efte glasi ‚1. julija 2011‘. Datum ‚1. septembra 2010‘ v členu 2(c) in (d)(ii) se za države Efte glasi ‚2. julija 2011‘.
                  Datum ‚31. avgusta 2010‘ v členu 4(a) in (b) se za države Efte glasi ‚1. julija 2011‘. Datum ‚1. septembra 2010‘ v členu 4(b) se za države Efte glasi ‚2. julija 2011‘.“
               
            Člen 2
      Besedilo Izvedbenega sklepa (EU) 2015/261 v norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 6. februarja 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 5. februarja 2016
         
            
               Za Skupni odbor EGP
            
            
               Predsednik
            
            Claude MAERTEN
         
      
      
         (1)  UL L 52, 24.2.2015, str. 1.
      
         (*1)  Navedena ni nobena ustavna zahteva.